Telegram je u posjedu prvog nacrta prijedloga zakona koji Vlada donosi zbog Agrokora. Potpredsjednica Vlade i ministrica gospodarstva, Martina Dalić, u petak kasno poslijepodne na izvanrednoj press konferenciji najavila je donošenje posebnog zakona za kompanije koje imaju više od 8000 zaposlenih i dug veći od milijardu eura koji više nisu u stanju servisirati.

Dok se obraćala javnosti, gospođa Dalić pokušala je odbaciti tvrdnje da Vlada donosi novi zakon zbog krize u Agrokoru, no činjenica je da ni jedna druga privatna tvrtka u zemlji ne zadovoljava kriterij tolikog broja zaposlenih.

Na sjednicu Vlade trebao bi doći već ovaj tjedan

O ovom prijedlogu zakona biznis analitičari od vikenda pišu komentare – o kontekstu je pisao i naš Goranko Fižulić – a na Vladi bi se trebao naći već u četvrtak. Telegram je prvi medij koji prvi nacrt prijedlog Zakona objavljuje u cijelosti.

NOVO Nešto iza 14.00 Telegramu su se javili iz Vladine službe za odnose s javnošću. Kažu kako, citiramo, “dokumenti koje je objavio Telegram nisu službeni prijedlog zakona”.

Kako smo napisali na nekoliko mjesta u tekstu, objavili smo prvi nacrt prijedloga Zakona do kojeg smo došli neslužbeno. Kako, ponovno neslužbeno, doznajemo trenutačno se radi na četvrtoj verziji dokumenta, uz promjene nekih od ključnih stavki. Konačan prijedlog bit će predstavljen na sjednici Vlade u četvrtak.

NOVO U 15.43 iz Vlade nam je stigao i mail koji prenosimo u cijelosti:

Tekst koji ste kao “Nacrt prijedloga Zakona o sistemski važnim kompanijama” objavili na web stranici Telegram.hr, nije službeni dokument Nacrta prijedloga te nije relevantan tekst.

Tekst koji je objavljen u bitnim se elementima razlikuje od Nacrta koji je u završnoj fazi, te vas molimo da u cilju istinitog izvješćivanja javnosti dokument ne koristite kao službeni ili relevantan u kontekstu Zakona čije se donošenje tek očekuje.

[scribd id=343269875 key=key-OlYXca4y5Xcg5MIMzzWz mode=scroll]